BASES CONVOCATORIA DE SUBVENCIÓNS DIRIXIDAS AOS CONCELLOS DA PROVINCIA DE PONTEVEDRA PARA O FOMENTO DA IGUALDADE DE OPORTUNIDADES E A PREVENCIÓN DA VIOLENCIA DE XÉNERO. ANO 2016
ADMINISTRACIÓN LOCAL — Provincial — Deputación Provincial (Subvencións, 20/05/2016)

A Xunta de Goberno desta Deputación, na súa sesión ordinaria do 6 de maio de 2016, adoptou, entre outros, o seguinte acordo de aprobación: A consecución da igualdade real e efectiva de mulleres e homes en todos os ámbitos da vida social, política, económica e cultural e a loita contra a violencia de xénero constitúense como unhas das principais liñas estratéxicas de actuación da Deputación de Pontevedra que impulsará a través do Servizo de Igualdade. Para levar a cabo estas liñas de acción, desde a institución provincial considérase que é necesaria a colaboración estreita cos concellos por ser o nivel máis próximo á cidadanía e polo coñecemento que estes teñen da súa poboación, para que impulsen e realicen actuacións de cara a conseguir unha sociedade máis xusta e igualitaria. No artigo 36 da Lei 7/1985, de 2 de abril, reguladora das bases do réxime local, establécese como competencia propia das deputacións provinciais a asistencia e a cooperación xurídica, económica e técnica aos concellos, especialmente aos de menor capacidade económica e de xestión, co fin de asegurar a prestación integral e adecuada de servizos de competencia municipal. En virtude do artigo 9.2 da Constitución, que recolle que os poderes públicos teñen a obriga de promover as condicións para que a liberdade e a igualdade das persoas sexan reais e efectivas, e de conformidade coa Lei orgánica 3/2007, de 22 de marzo, para a igualdade efectiva de mulleres e homes, que se constitúe como o marco xurídico e legal da igualdade de xénero a nivel de todo o Estado español, a Lei orgánica 1/2004, de 28 de decembro, de medidas de protección integral contra a violencia de xénero, nas que se recolle que os poderes públicos, no marco das súas competencias, incorporarán medidas tendentes a acadar a igualdade efectiva e impulsarán campañas de información e sensibilización específicas co fin de prever a violencia machista, e o Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, e a Lei 13/2008, de 3 de decembro, de servizos sociais de Galicia, a Deputación convoca esta liña de subvencións públicas en réxime de concorrencia competitiva. Estas subvencións rexeranse igualmente polo disposto na Lei 38/2003, de 17 de novembro, xeral de subvencións (LXS); na Lei 9/2007, de 13 de xuño, de subvencións de Galicia, e na Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC). Estas bases teñen por obxecto regular o procedemento de concesión, execución e xustificación das subvencións dirixidas aos concellos de menos de 20.000 habitantes da provincia de Pontevedra que desenvolvan proxectos, programas e actividades para a igualdade entre mulleres e homes e a loita contra a violencia machista durante o ano 2016. Poderán concorrer a esta convocatoria os concellos da provincia de Pontevedra de menos de 20.000 habitantes. Para poder acceder ás subvencións as entidades deberán, na data en que finalice o prazo de presentación de solicitudes, cumprir os requisitos e condicións establecidos nestas bases e na normativa xeral de subvencións. Deben estar ao corrente coas obrigas tributarias da Axencia Estatal de Administración Tributaria, coa Axencia Tributaria de Galicia, coa Seguridade Social e co organismo provincial, e non estar incursa en ningún dos supostos de incapacidade ou incompatibilidade para a percepción de axudas ou subvencións públicas nin incorrer en ningún dos casos de prohibición para percibir subvencións recollidos na lei. Poderán presentarse para o seu financiamento, con carácter xeral, os seguintes proxectos, programas e actividades: 1.—Proxectos e actividades de sensibilización, formación e prevención da violencia machista 2.—Proxectos e iniciativas xurdidas dos acordos das Mesas Locais de Coordinación Interinstitucional contra a violencia de xénero 3.—Proxectos para a mellora da atención integral ás vítimas de violencia xénero, fillas, fillos e persoas dependentes ao seu cargo 4.—Programas e actuacións destinadas a mulleres en situación de especial vulnerabilidade e con singulares dificultades 5.—Proxectos encamiñados a mellorar a formación e orientación para o emprendemento e a inserción laboral das mulleres 6.—Accións e actividades encamiñadas a elaboración do plan municipal de igualdade, así como as orientadas á súa difusión e avaliación 7.—Accións dirixidas a crear redes e servizos de apoio que favorezan a corresponsabilidade e conciliación da vida persoal, familiar e profesional 8.—Accións e actividades de prevención e sensibilización no eido educativo dirixidas ao alumnado, ao profesorado e ás familias co fin de dotar de estratexias educativas para o fomento da igualdade de trato e oportunidades 9.—Campañas de difusión e sensibilización a cidadanía en materia de igualdade A contía prevista para esta convocatoria de subvencións, con cargo á aplicación 16/250.2315.462.01 do Orzamento xeral da Deputación para o ano 2016, ascende a cento cincuenta mil (150.000,00) euros, que representan o máximo de obrigas que se pode adquirir con cargo a esta convocatoria mentres non se amplíe o crédito da aplicación. A subvención concedida non poderá superar a contía de seis mil (6.000,00) euros. A determinación da contía de cada subvención acordarase en Xunta de Goberno tras a proposta previa da Comisión de valoración, de acordo cos criterios establecidos na base décima. As subvencións ás que se refire esta convocatoria son compatibles coa percepción doutras subvencións, axudas ou ingresos para a mesma finalidade, procedentes de calquera outra administracións, pero en ningún caso o conxunto das axudas recibidas poderá superar o 100 % do custo da actividade ou proxecto subvencionado. As actuacións que sexan subvencionadas nesta convocatoria non poderán obter outra subvención nin serán compatibles con outras concedidas por outros servizos do organismo provincial para a mesma finalidade no exercicio 2016. Quedan excluídos desta convocatoria, e polo tanto non serán obxecto de subvención, as seguintes actuacións: Estas bases reguladoras serán publicadas no Boletín Oficial da Provincia de Pontevedra (BOPPO) e posteriormente a convocatoria remitirase á Base de Datos Nacional de Subvencións (BDNS), que será quen lle dea traslado ao BOPPO do extracto desta, sen prexuízo da súa inserción na páxina www.depo.es e no taboleiro de anuncios. O prazo para a presentación de solicitudes será de 30 días naturais, contados a partir da publicación do extracto da convocatoria no BOPPO. As solicitudes presentadas fóra do prazo establecido non serán admitidas. Cada entidade poderá presentar unha única solicitude ao abeiro desta convocatoria. Os modelos de solicitude poderán descargarse na páxina www.depo.es. A documentación necesaria para solicitar estas axudas é a seguinte: A presentación da solicitude implicará que se autoriza á Deputación para o tratamento automatizado de todos os datos contidos nela e a asunción destas bases. As solicitudes presentaranse no Rexistro xeral ou en calquera das oficinas de rexistro da institución provincial que se detallan na seguinte táboa: Tamén poderán entregarse a través das formas previstas no artigo 38.4 da LRXAP/PAC. En caso de enviarse por correo postal (ao rexistro da Deputación) este envío deberá ser certificado, co selo de Correos no formulario da solicitude para garantir que a data de remisión está dentro do prazo de presentación de solicitudes da orde de convocatoria. En caso de que a solicitude non reúna os datos esixidos nestas bases ou no artigo 70 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC), requiriráselle á entidade beneficiaria que nun prazo máximo de 10 días hábiles emende as faltas ou presente os documentos preceptivos, sinalando que de non o facer así se terá por desistido da súa petición, arquivándose sen mais trámite. A instrución do procedemento de concesión de subvencións correspóndelle ao Servizo de Igualdade, que realizará de oficio cantas actuacións estime necesarias para a determinación, o coñecemento e a comprobación dos datos en virtude dos cales se debe formular a proposta de resolución, de conformidade co previsto no artigo 24 da LXS. As solicitudes de subvención avaliaranse segundo os criterios sinalados na base décima pola Comisión de valoración, órgano colexiado composto por: A Comisión de valoración poderá solicitar canta información ou documentación adicional estime necesaria para unha mellor valoración das solicitudes e a súa resolución, así como a asistencia doutros servizos da Deputación para os efectos do tratamento mecanizado da información. A Comisión, unha vez avaliadas as solicitudes, empregará un programa informático para o cálculo da contía da subvención en vista da dispoñibilidade orzamentaria e de acordo cos criterios de valoración previstos na convocatoria; posteriormente realizará un informe no que se concretará o resultado da valoración efectuada, a relación das entidades solicitantes para as que se propón a concesión da subvención coa súa contía e, no caso das excluídas, o motivo dese feito. Achégase o informe sobre o algoritmo de cálculo da subvención. A valoración e o baremo das solicitudes presentadas e admitidas a trámite realizaranse en réxime de concorrencia competitiva. Cada proxecto poderá ser valorado cun máximo de 100 puntos, consonte aos seguintes criterios e ás valoracións correspondentes: 1.—Calidade e contido técnico da proposta, ata un máximo de 45 puntos a) Claridade na descrición do proxecto, formulación de obxectivos e concordancia coas actividades, ata un máximo de 20 puntos b) Metodoloxía a empregar na realización e indicadores de avaliación, ata un máximo de 10 puntos c) Carácter innovador do proxecto, ata un máximo de 10 puntos d) Utilización dunha linguaxe e imaxe non sexistas 5 puntos 2.—Incidencia social do proxecto, programa ou actividades ata un máximo de 30 puntos a) Número de persoas beneficiarias, ata un máximo de 7 puntos b) Poboación total do municipio, segundo cifras oficiais recollidas no Instituto Galego de Estatística, ata un máximo de 8 puntos c) Traballo en rede con outras entidades e/ou institucións, outorgaranse 2 puntos por entidade e/ou institución ata un máximo de 10 puntos d) Temporalización das actividades a realizar, ata un máximo de 5 puntos 3.—Recursos, capacidade de xestión e compromiso do Concello coa igualdade, ata un máximo de 25 puntos a) Esforzo económico do Concello solicitante no autofinanciamento do proxecto, ata un máximo de 10 puntos b) Porcentaxe do orzamento municipal total vixente dedicado á igualdade e á loita contra a violencia machista, ata un máximo de 5 puntos c) Por ter un plan municipal de igualdade aprobado e en vigor: 5 puntos d) Por ter Mesa Local de Coordinación Interinstitucional contra a Violencia de Xénero constituída e operativa: 5 puntos As propostas de concesión de subvencións someteranse á aprobación da Xunta de Goberno, que é o órgano competente. A resolución do procedemento notificaráselles ás entidades interesadas conforme ao previsto no artigo 58 da LRXAP/PAC. Unha vez transcorridos seis meses a partir do día seguinte ao do remate do prazo de presentación de solicitudes sen que se lles notifique a resolución lexítima ás entidades interesadas considerarase desestimada, por silencio administrativo, a solicitude de subvención. Tal como se establece no artigo 64 do Regulamento da LXS (R. d. 887/2006, de 21 de xullo), unha vez notificada a resolución de concesión, despois da solicitude razoada, a entidade beneficiaria da subvención poderá solicitar a modificación do seu contido sempre que se manteña a finalidade da subvención, que se poderá autorizar cando non se danen dereitos de terceiros. Esta solicitude de modificación deberá presentarse no prazo dun mes desde a notificación da concesión e será resolta pola Presidencia, logo da proposta previa da Comisión avaliadora, que deberá ter en conta as seguintes circunstancias: Só se permitirá un cambio de aplicación ou modificación da subvención concedida, que deberá estar suficientemente motivada e formularse con carácter inmediato á aparición das circunstancias que a xustifiquen e, en todo caso, con anterioridade ao momento en que finalice o prazo de execución do proxecto ou das actividades subvencionadas. Este deberá de realizarse durante o ano 2016, tal e como se recolle no artigo 64.2 do Regulamento da LXS (R. d. 887/2006, de 21 de xullo). Unha vez notificada a aprobación das axudas concedidas e realizada a actividade as entidades beneficiarias terán como prazo para xustificalas ata o 28 de febreiro de 2017 inclusive.1.—De se produciren circunstancias imprevistas que lle impidan ás entidades beneficiarias rematar ou xustificar en prazo os proxectos, programas ou actividades, estas poderán solicitar unha prórroga que deberá solicitarse antes do remate do prazo de xustificación da subvención (artigo 49 da LRXAP/PAC). O órgano concedente poderá outorgar unha ampliación do prazo de xustificación que non exceda a metade deste e sempre que con iso non se prexudiquen dereitos de terceiros (artigo 70 do Regulamento da LXS). 2.—Os gastos xustificados deberán axustarse aos conceptos establecidos no orzamento inicial, sen aboar máis que o importe xustificado co límite da subvención concedida.3.—Para cobrar a axuda concedida os concellos deberán estar ao corrente das súas obrigas tributarias coa Axencia Estatal de Administración Tributaria, coa Axencia Tributaria de Galicia, coa Seguridade Social e coa Deputación, situación esta última que determinará de oficio a propia institución provincial.4.—As entidades beneficiarias someteranse aos procedementos de control ou auditoría que realice o Servizo de Intervención, polos seus propios medios ou a través de empresas colaboradoras. Como resultado deste procedemento poderase esixir responsabilidade administrativa. Para percibir a subvención concedida os concellos deberán presentar a seguinte documentación: a.—Facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada factura o número de unidades, os prezos unitarios destas e o custo total de cada unha, ou ben certificación de Secretaría ou Intervención (ou do persoal funcionario competente) acreditativa de que os gastos cuxo detalle figura na conta xustificativa son reais, se aplicaron á finalidade subvencionada e foron aprobados polo órgano competente, quedando a disposición da Deputación para o seu exame, se se considera oportuno, os xustificantes correspondentes. b.—Conta xustificativa dos gastos polo importe total do orzamento presentado pola entidade, na que se determinará o custo ou o gasto total da finalidade subvencionada, detallando as facturas ou documentos con valor probatorio no ámbito mercantil e administrativo, na que se poña de relevo que os gastos que figuran na conta xustificativa se aplicaron á finalidade para a que foi concedida a axuda. Indicarase que o resto dos xustificantes da conta se encontran no domicilio da entidade beneficiaria a disposición da Deputación para o seu exame, tal e como se establece na base 25.8ª.2. c das de execución do vixente Orzamento provincial. c.—Memoria xustificativa do cumprimento das condicións establecidas na solicitude de subvención, debidamente asinada, na que se indiquen as actividades realizadas e os resultados obtidos. d.—Acreditar a divulgación do financiamento por parte do organismo provincial da actividade subvencionada, sendo necesaria a declaración responsable da persoa representante, acompañada, no seu caso de fotografías, carteis ou calquera outro medio probatorio da difusión. Logo de vencido o prazo de xustificación sinalado nesta base ou, se é o caso, o establecido na prórroga sen que a entidade beneficiaria presente a documentación xustificativa, o Servizo de Igualdade requirirá que o faga no prazo improrrogable de 15 días. En caso de que a xustificación sexa incompleta e/ou defectuosa requiriráselle á entidade beneficiaria que corrixa os erros ou defectos observados e/ou que achegue os documentos solicitados nun prazo de dez días. A falta de presentación da documentación en prazo suporá a perda da subvención, a esixencia do reintegro e demais responsabilidades previstas na LXS. Estas axudas aboaránselles directamente aos concellos logo da súa aprobación en Xunta de Goberno. Procederase ao pagamento anticipado do 50 % da axuda provincial logo de comprobar de oficio que a entidade receptora cumpre coas obrigas tributarias coa Deputación de Pontevedra. O 50 % restante librarase tras a xustificación da execución completa do programa. Para pagar a subvención terase en conta: O pagamento da subvención efectuarase por transferencia á conta bancaria indicada pola entidade na solicitude. Os gastos que figuren na conta xustificativa serán aboados preferiblemente polas entidades beneficiarias antes da presentación da xustificación da subvención, pero en todo caso no prazo máximo dun mes desde a percepción da subvención. En caso de que a contía xustificada sexa inferior ao importe solicitado e recibido procederase ao reintegro das cantidades indebidamente percibidas, de conformidade co establecido no artigo 89 do R. d. 887/2006, de 21 xullo, polo que se aproba o Regulamento da LXS. As entidades beneficiarias destas subvencións teñen as seguintes obrigas: a.—Destinar a subvención ao obxecto concreto para o cal foi concedida, executar e acreditar a realización da actuación que fundamenta a concesión da subvención. b.—Someterse ás actuacións de comprobación, que efectuará o órgano concedente, así como a calquera outra de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores. c.— Conservar os documentos xustificativos da aplicación dada aos fondos recibidos, incluídos os documentos electrónicos, en tanto poidan ser obxecto das actuacións de comprobación e control. d.—Facer constar, expresamente e de xeito visible, en calquera dos medios que se empreguen para a difusión do proxecto ou das actividades, que estas se realizan co financiamento da Deputación, incorporando para iso o logo institucional. As normas de imaxe corporativa pódense consultar a través do seguinte enderezo: comunicacion@depo. es. e.—Comunicarlle á institución provincial calquera modificación das condicións tidas en conta para a concesión da subvención, así como facilitar canta información lle sexa requirida con relación os programas e actividades subvencionadas. As axudas concedidas deberán ser devoltas ou reintegradas nos seguintes casos: 1.—Ao obtelas falseando as condicións requiridas 2.—Ao non as aplicar para os fins para os que foron concedidas 3.—Ao incumprir a entidade beneficiaria as obrigas asumidas e as condicións fixadas nestas bases Estas axudas rexeranse polo establecido nestas bases. Serán de aplicación supletoria as normas da LXS, así como as Bases de execución dos orzamentos da Deputación para o ano 2016. As entidades beneficiarias das achegas quedarán sometidas ás responsabilidades e ao réxime sancionador establecido na LXS. Contra estas bases e as resolucións administrativas que se adopten na súa execución poderá interpoñerse un recurso de reposición ante o órgano que as ditou no prazo dun mes. Entenderase desestimado se transcorre outro sen contestar; neste caso poderá interpoñerse un recurso contencioso-administrativo ante o correspondente xulgado, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Contra esta resolución tamén se poderá interpoñer directamente este recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda desestimado. Para o non disposto nesta convocatoria contemplarase o establecido nas Bases de execución do Orzamento xeral da Deputación de Pontevedra para o exercicio 2016, na LXS e na demais lexislación de desenvolvemento. Pontevedra, 13 de maio de 2016.—A Presidenta, Mª del Carmen Silva Rego.—O Secretario, Carlos Cuadrado Romay.